ananddey/assamese-wiki-corpus huggingface dataset:
জোছেফ জন টমছন

জোছেফ জন টমছন আছিল নোবেল বঁটা প্ৰাপ্ত এজন পদাৰ্থ বিজ্ঞানী। তেওঁৱেই প্ৰথমতে বিশ্ববাসীক পাৰমাণৱিক কণিকা ইলেক্ট্ৰনৰ লগত চিনাকি কৰাই দিছিল।

জন্ম আৰু শিক্ষা

জোছেফ জন টমছনৰ জন্ম হৈছিল ১৮৫৬ চনৰ ১৮ ডিচেম্বৰ তাৰিখে মানচেষ্টা চহৰৰ ওচৰৰ ছিথাম হিল নামৰ ঠাইত। তেওঁৰ পিতৃৰ নাম আছিল জোছেফ জেমচ্ টমছন আৰু মাতৃৰ নাম আছিল ইমা ছুইন্দেলছ্। ১৮৭০ চনত তেওঁ মানচেষ্টাৰ ওৱেঞ্চ কলেজত নাম ভৰ্তি কৰে। তেওঁৰ পিতৃ-মাতৃৰ ইচ্ছা অনুযায়ী ১৪ বছৰৰ বয়সতে মানচেষ্টাৰ এখন ইঞ্জিনিয়াৰিং কলেজত নাম ভৰ্তি কৰে। ১৮৭৬ চনত তেওঁ কেম্ব্ৰিজ বিশ্ববিদ্যালয়ৰ ট্ৰিনিটি কলেজত অধ্যয়ন কৰিব যায়। ১৮৮০ চনত তেওঁ গণিতত কলা শাখাৰ স্নাতক হৈছিল। ১৮৮৩ চনত জোছেফ জন টমছনে কলা শাখাৰ স্নাতকোত্তৰ ডিগ্ৰী লাভ কৰে লগতে আদাম্‌ছ প্ৰাইজো।

কৰ্মজীৱন

১৮৮৪ চনৰ ২২ডিচেম্বৰত ২৮ বছৰৰ বয়সত কেম্ব্ৰিজ বিশ্ববিদ্যালয়ৰ পদাৰ্থৰ বিজ্ঞানৰ কেভেণ্ডিচ পৰীক্ষাগাৰৰ সঞ্চালক (কেভেণ্ডিচ প্ৰফেচাৰ) হয়। তেওঁৰ আগৰজন সঞ্চালক আছিল লৰ্ডৰেলে। জোছেফ জন টমছনে প্ৰথম অৱস্থাৰ পৰা শেষলৈকে বিভিন্ন ক্ষেত্ৰত গৱেষণা কৰিছিলা। তেওঁৰ অণুৰ প্ৰতি থকা ৰাপৰ কথা প্ৰতিফলিত হয় তেওঁৰ ট্ৰেটিছ্‌ অন দ্য ম'চ'ন অফ্‌ ভৰ্টেক্স ৰিঙছ্‌ (Treatise on the Motion of Vortex Rings) যাৰ বাবে তেওঁ ১৮৮৪ চনত আডামছ্‌ প্ৰাইজ পাইছিল।
১৯১৯ চনত টমছনে কেভেণ্ডিচ পৰীক্ষাগাৰৰ সঞ্চালক পদৰ পৰা অৱসৰ গ্ৰহণ কৰি ট্ৰিনিটি কলেজৰ মাষ্টাৰ পদ গ্ৰহণ কৰে। তেওঁ মৃত্যুৰ সময় ১৯৪০ চনৰ ৩০ আগষ্টলৈকে তেওঁ এই পদৰ দায়িত্ব বহন কৰিছিল।

বঁটা আৰু সন্মান

টমছনে তেওঁৰ জীৱন কালত যথেষ্ট সংখ্যক বঁটা আৰু সন্মান লাভ কৰিছিল। ১৮৮৪ চনত টমছন ৰ'য়েল ছছাইটিৰ সদস্য হৈছিল আৰু ১৯১৬-১৯২০ ৰ ভিতৰত ছছাইটিৰ প্ৰেচিডেণ্ট আছিল। তেওঁ লাভ কৰা মেডেলসমূহ এনেধৰণৰ
১৮৯৪ চনত ৰ'য়েল মেডেল,
১৯০২ চনত হিউজ মেডেল,
১৯১৪ চনত ক'পলে মেডেল,
১৯২৩ চনত হ'পকিন মেডেল,
১৯২৩ চনত ফ্ৰেঙ্কলিন মেডেল,
১৯২৭ চনত মাস্কাৰ্ট মেডেল,
১৯৩১ চনত ডেল্টন মেডেল,
১৯৩৮ চনত ফাৰাডে মেডেল,
১৯০৮ চনত তেওঁ ছাৰ উপাধি লাভ কৰিছিল। তেওঁ ১৯০৯চনত ব্ৰিটিছ এচ'চিয়েচনৰ প্ৰেচিডেণ্ট আছিল। তেওঁ কেইবাখনো বিশ্ববিদ্যালয়ৰ পৰা ডক্টৰেট ডিগ্ৰী লাভ কৰিছিল; অক্সফ'ৰ্ড, ডাব্লিন, লণ্ডন, ভিক্টৰিয়া, ক'লম্বিয়া, কেম্ব্ৰিজ, ডুৰহাম, বিৰমিঙ্গহাম, গত্তিজেন, লীড্‌ছ, অচ্‌ল', চৰব'ন, ইডিনবাৰ্গ, ৰিডিং, প্ৰিঞ্চটন, গ্লাছ্‌গ', জ'ন হ'পকিনছ্‌, আবেৰডিন,এথেঞ্চ, ক্ৰেক' আৰু ফিলেডেলফিয়া। ১৯০৬ চনত জোছেফ জন টমছনে পদাৰ্থ বিজ্ঞানত নোবেল বঁটা লাভ কৰিছিল। টমছনৰ তত্ত্বাবধানত গৱেষণা কৰা মুঠ ৯জন বিজ্ঞানীয়ে নোবেল বঁটা লাভ কৰিছিল যাৰ ভিতৰত তেওঁৰ পুত্ৰ জৰ্জ পাগেট টমছনো ( ১৯৩৭ পদাৰ্থ বিজ্ঞানৰ নোবেল বঁটা) আছিল।

তথ্য সংগ্ৰহ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
ৰামামাত্য

ৰামামাত্য হৈছে এগৰাকী সংগীতজ্ঞ।

জন্ম আৰু বংশ পৰিচয়

ষোড়শ শতাব্দীত ৰামামাত্যৰ জন্ম হয়। তেওঁ বিজয়নগৰৰ বাসিন্দা আছিলে। তেওঁৰ পিতৃৰ নাম আছিল তিম্বৰাজ।

সঙ্গীত শিক্ষা

পণ্ডিত ৰামামাত্যই ৰজা সদাশিৱ ৰায়ৰ প্ৰেৰণা লাভ কৰি তেওঁৰ অধীনত থাকি সংগীত জগতত নিজকে প্ৰতিষ্ঠিত কৰিবলৈ

সঙ্গীত জগতলৈ অৱদান

তেওঁ নিজেই 'স্বৰ মেল' ৰচনা কৰে। তেওঁৰ ৰচিত গ্ৰন্থখন ১৫৫০ খ্ৰীষ্টাব্দত সংস্কৃত ভাষাত লিখা হয়।

সন্মান

ৰজা সদাশিৱ ৰায়ে তেওঁ অমাত্য উপাধিৰে ঘোষিত কৰিছিল।

মৃত্যু

ষোড়শ শতাব্দীৰ শেষাৰ্দ্ধত তেওঁৰ দেহাৱসান ঘটে।

তথ্যসূত্ৰ

শ্ৰেণী:ভাৰতীয় সংগীতজ্ঞ
শাক-পাচলি

]]ৰ এখন বজাৰত শাক-পাচলি
শাক-পাচলি হৈছে উদ্ভিদৰ এনেবোৰ অংশ যিবোৰ মানুহ বা আন প্ৰাণীয়ে খাদ্য হিচাপে গ্ৰহণ কৰে। উদ্ভিদৰ ফুল, ফল, কাণ্ড, পাত, শিপা আৰু বীজকে ধৰি সকলো খোৱা পদাৰ্থ বুজাবলৈ সামূহিকভাৱে শাক-পাচলি শব্দটো ব্যৱহাৰ কৰা হয়। সেউজীয়া পাতযুক্ত পাচলিক শাক বোলা হয়। ৰন্ধন আৰু সাংস্কৃতিক পৰম্পৰাৰ ভিত্তিত শব্দটোৰ এক বৈকল্পিক সংজ্ঞাও ব্যৱহাৰ কৰা হয়। তেনে সংজ্ঞাত উদ্ভিদৰ পৰা আহৰণ কৰা কিছু ফল, ফুল, বাদাম আৰু শস্য অন্তৰ্ভুক্ত নহ'বও পাৰে, কিন্তু ইয়াৰ ব্যতিক্ৰম হ'ব পাৰে কিছু সুস্বাদু ফল, যেনে- বিলাহী আৰু কাৰ্গেট, ফুল যেনে ব্ৰক'লি, আৰু মাহজাতীয় শস্যৰ বীজ।

কৃষিৰ আগমনৰ আগতে মানুহ চিকাৰ কৰি বা সংগ্ৰহ কৰি আহাৰ গোটাইছিল। তেওঁলোকে খোৱা ফল, কাণ্ড, পাত, মৃত জন্তু আদি বিচাৰি সংগ্ৰহ কৰিছিল আৰু জীৱিত জন্তু চিকাৰ কৰিছিল। জংঘলত অবাঞ্ছিত প্ৰজাতিৰ উদ্ভিদবোৰ আঁতৰাই উপযোগী উদ্ভিদৰ প্ৰজাতিবোৰ চিনাক্ত কৰি বাঢ়িব দিয়াৰ প্ৰক্ৰিয়াকে প্ৰথম কৃষিৰ উদাহৰণ বুলি ধাৰণা কৰা হয়। ইয়াৰ পাছত ডাঙৰ ফল আৰু তেজী বিকাশৰ দৰে আকাংক্ষিত বৈশিষ্ট্যৰ সৈতে প্ৰকাৰ বাছনিৰ জৰিয়তে উদ্ভিদৰ প্ৰজনন কৰা হয়। মধ্যপ্ৰাচ্যৰ উৰ্বৰ ভূমিত ঘেঁহু আৰু বাৰ্লিৰ দৰে তৃণজাতীয় উদ্ভিদক ঘৰুৱাকৰণ কৰাৰ প্ৰথম প্ৰমাণ পোৱা যায় যদিও এয়া অনুমান কৰা হয় যে সম্ভৱতঃ বিশ্বৰ বিভিন্ন প্ৰান্তত খ্ৰীষ্টপূৰ্ব ১০,০০০-ৰ পৰা ৭,০০০-লৈ শস্য খেতি আৰম্ভ হয়।

প্ৰথমে, স্থানীয়ভাৱে গজা উদ্ভিদবোৰৰ খেতি কৰা হৈছিল, কিন্তু সময় সৈতে বাণিজ্যৰ প্ৰসাৰৰ ফলত আন ঠাইৰ পৰা অনা বিদেশী শস্যয়ো কৃষিত স্থান পালে। আজিকালি, জলবায়ুৰ হিচাপে বেছিভাগ শাক-পাচলি সমগ্ৰ বিশ্বতে খেতি কৰা হয় ; আৰু কম উপযুক্ত জলবায়ুৰ অঞ্চলত সুৰক্ষিত পৰিৱেশত খেতি কৰা হয়। চীন হৈছে শাক-পাচলিৰ সৰ্ববৃহৎ উৎপাদক। ইয়াৰ পিছতে ভাৰত, আমেৰিকা যুক্তৰাষ্ট্ৰ, তুৰস্ক, ইৰান আৰু ইজিপ্তৰ স্থান। কৃষিজাত সামগ্ৰীৰ বিশ্বব্যাপী বাণিজ্যৰ ফলত গ্ৰাহকসকলকে দূৰৱৰ্তী দেশবোৰত খেতি কৰা শাক-পাচলি ক্ৰয় কৰিবলৈ সক্ষম হয়। শাক-পাচলিৰ উৎপাদনৰ মাত্ৰাত বিবিধতা দেখা যায়: এফালে জীৱিকা কৃষকসকলে তেওঁলোকৰ পৰিয়ালৰ খাদ্যৰ প্ৰয়োজনীয়তা যোগান ধৰিব পৰাকৈ খেতি কৰে, আনফালে বৃহৎ কৃষি ব্যৱসায় প্ৰতিষ্ঠানবোৰে কেইবা একৰো ভূমিত কেৱল এবিধ শস্যৰ খেতি কৰে। জীৱিকা কৃষি আজিও আফ্ৰিকা, এছিয়া, দক্ষিণ আমেৰিকা আৰু আন ঠাইত অব্যাহত আছে, য'ত বহুতো গ্ৰাম্য কৃষকে তেওঁলোকৰ পৰিয়ালৰ বাবে পৰ্যাপ্ত খাদ্য উৎপাদন কৰিবলৈ নিজৰ ভূমিত খেতি কৰে আৰু বাছি থকা যিকোনো অতিৰিক্ত সামগ্ৰী আন সামগ্ৰীৰ বিনিময়ত আদান-প্ৰদান কৰে।

শাক-পাচলিক কেঁচাকৈ বা ৰান্ধি খাব পাৰি আৰু ই মানুহৰ পুষ্টিত এক গুৰুত্বপূৰ্ণ ভূমিকা পালন কৰে। শাক-পাচলিত সচৰাচৰ চৰ্বী আৰু শৰ্কৰা কম থাকে, কিন্তু ভিটামিন, খনিজ পদাৰ্থ আৰু আহাৰৰ আঁহ অধিক থাকে। শাক-পাচলিবোৰে আহাৰৰ আঁহ যোগান ধৰে আৰু ই হৈছে অত্যাৱশ্যকীয় ভিটামিন, খনিজ পদাৰ্থৰ গুৰুত্বপূৰ্ণ উৎস, তাৰ ভিতৰত উল্লেখযোগ্য হৈছে এণ্টিঅক্সিডেণ্ট ভিটামিন এ, চি আৰু ই। পুষ্টিবিদসকলে লোকসকলক যথেষ্ট পৰিমাণে ফল আৰু পাচলি খাবলৈ উদগনি দিয়ে, প্ৰতিদিনে পাঁচ বা ততোধিক অংশ শাক-পাচলি খাবলৈ পৰামৰ্শ দিয়ে। ভাৰতত প্ৰাপ্তবয়স্কসকলক দৈনিক ২৭৫ গ্ৰাম শাক-পাচলি খাবলৈ পৰামৰ্শ দিয়া হয়। গৱেষণাই দেখুৱাইছে যে, প্ৰতিদিনে তিনি অংশতকৈ কম পৰিমাণৰ ফল আৰু শাক-পাচলি খোৱা ব্যক্তিৰ তুলনাত যিসকলে পাঁচ অংশ বা তাতোধিক খায় তেওঁলোকৰ কৰোনেৰী হৃদৰোগ বা ষ্ট্ৰ'ক হোৱাৰ আশংকা প্ৰায় ২০ শতাংশ কম।

লগতে চাওক

অসমৰ শাক-পাচলিৰ তালিকা

তথ্য সংগ্ৰহ

শ্ৰেণী:খাদ্য
শ্বেতা ছালভে

শ্বেতা ছালভে এগৰাকী ভাৰতীয় টেলিভিছন অভিনেত্ৰী আৰু মডেল, যিয়ে নৃত্য ভিত্তিক ৰিয়েলিটি শ্ব’ ঝলক দিখলা যা ১-ৰ প্ৰথম ৰানাৰ-আপ হিচাপে পৰিচিতি লাভ কৰিছিল।

প্ৰাৰম্ভিক জীৱন আৰু শিক্ষা

মুম্বাইৰ চেম্বুৰত দীপক আৰু হেমা ছালভেৰ ঘৰত শ্বেতা ছালভেৰ জন্ম হৈছিল। তেওঁৰ শৰ্ভিল নামৰ এজন ভাতৃ আছে। তেওঁ চেম্বুৰৰ লোৰেটো কনভেণ্ট স্কুলত পঢ়া-শুনা কৰিছিল আৰু মুম্বাইৰ চফিয়া কলেজৰপৰা স্নাতক (বিএ) ডিগ্ৰী লাভ কৰিছিল। তেওঁ স্কুলীয়া নাট আৰু নৃত্য প্ৰদৰ্শনত নিজৰ প্ৰতিভা প্ৰদৰ্শন কৰিছিল। মহাবিদ্যালয়ৰ উৎসৱত ছালভেৱে 'মিছ কেলাইডোস্কোপ' খিতাপ জয় কৰিছিল।

কেৰিয়াৰ

ছালভে ১৯৯৮ আৰু ২০০১ চনত জি টিভিত সম্প্ৰচাৰিত ধাৰাবাহিক হিপ হিপ হুৰ্ৰেৰ এগৰাকী অন্যতম মুখ্য অভিনেত্ৰী আছিল। তেওঁ লিপষ্টিক আৰু চৰকাৰৰ দৰে ধাৰাবাহিকত অভিনয় কৰিছিল যদিও ছাব টিভিত সম্প্ৰচাৰিত লেফট ৰাইট লেফট ধাৰাবাহিকত ডা° ৰিতু মিশ্ৰৰ চৰিত্ৰত অভিনয় কৰি তেওঁ জনপ্ৰিয়তা লাভ কৰে। ১৯৯৯ চনত মুক্তিপ্ৰাপ্ত ছবি প্যাৰ মে কভি কভিৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰে। এই ছবিখনৰ জৰিয়তে ৰিংকী খান্না, সঞ্জয় চুৰী, ডিনো মৰিয়া আৰু আকাশদীপ চাইগলৰ দৰে বহুতো অভিনেতা-অভিনেত্ৰীয়েও অভিষেক ঘটাইছিল, যদিও ছবিখন বক্স অফিচত বিশেষ সফল হোৱা নাছিল। পৰৱৰ্তী সময়ত তেওঁ কিটি পাৰ্টি, চৰকাৰ, কহি কিছি ৰোজ আৰু জছী জয়চি কই নেহীৰ দৰে ধাৰাবাহিকত এটা চুটি চৰিত্ৰত অভিনয় কৰিছিল।

তেওঁ জনপ্ৰিয় নৃত্য অনুষ্ঠান ঝলক দিখলা যাৰ প্ৰথম ছিজনত (২০০৬) অংশগ্ৰহণ কৰিছিল। তেওঁ কৰিঅ'গ্ৰাফাৰ লংগিনাছ ফাৰ্নাণ্ডেজৰ সৈতে যুটী বান্ধিছিল আৰু প্ৰতিযোগিতাখনত ৰানাৰ-আপ হৈছিল। ২০০৭ চনত তেওঁ ক্ৰীড়া ভিত্তিক ৰিয়েলিটি ধাৰাবাহিক ক্ৰিকেট ষ্টাৰৰ উপস্থাপিকা হিচাপে কাম কৰে। ২০০৮ চনৰ এপ্ৰিল মাহত তেওঁ মেক্সিম ইণ্ডিয়া আলোচনীৰ বেটুপাতত স্থান লাভ কৰিছিল।

তেওঁ ভাৰতীয় টেলিভিছনৰ জনপ্ৰিয় ৰিয়েলিটি শ্ব' ফিয়েৰ ফেক্টৰৰ ভাৰতীয় সংস্কৰণ খতৰো কে খিলাড়ীৰ দ্বিতীয় ছিজনত এগৰাকী প্ৰতিযোগী হিচাপে অংশ লৈছিল।

ইয়াৰ উপৰি তেওঁ ২০১১ চনৰ ছবি দিল তো বাচ্চা হ্যায় জী আৰু একে বৰ্ষতে মুক্তি পোৱা ছবি লংকাত এটা 'আইটেম ছং'ত অভিনয় কৰিছিল।

ব্যক্তিগত জীৱন

২০১২ চনৰ ২৪ এপ্ৰিলত তেওঁ দীৰ্ঘদিনীয়া প্ৰেমিক হাৰ্মিট চেঠীৰ সৈতে বিবাহপাশত আবদ্ধ হয়। ২০১৬ চনত তেওঁলোকৰ এজনী কন্যা সন্তান জন্ম হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় মডেল
সম্পাতি

বৈদিক গ্ৰন্থসমূহত সম্পাতি হৈছে অৰুণ আৰু শ্যেনীৰ জ্যেষ্ঠ সন্তান তথা জটায়ুৰ ভ্ৰাতৃ। তেওঁৰ অৱয়ব এক শগুনৰ দৰে। ব্ৰহ্ম পুৰাণৰ মতে, বব্ৰু নামেৰে সম্পাতিৰ এক পুত্ৰ আছে যি অতি বেগবান আৰু খাতিমান। শৈশৱ কালতে সম্পাতিয়ে নিজৰ ডেউকা দুখন হেৰুৱায়।

ৰামায়ণৰ আখ্যান

ৰামায়ণত সীতাৰ উদ্ধাৰ অভিযানত সম্পাতিয়ে গুৰুত্বপূৰ্ণ ভূমিকা পালন কৰিছিল। আখ্যানমতে হনুমানৰ নেতৃত্বত অঙ্গদ, জাম্ববন, নল আৰু নীলে দক্ষিণ দিশলৈ সীতাক বিচাৰি যায়। দাক্ষিণাত্যৰ পাৰাপাৰহীন সমুদ্ৰ তটত উপস্থিত হৈ তেওঁলোকে সীতাৰ কোনো সন্ধান নোপোৱাত হতাশ হৈ পৰে আৰু পিয়াহ আৰু ভাগৰত জৰ্জৰিত হৈ বলুকাত বাগৰি পৰে। তেনে সময়তে সম্পাতিৰ আগমণ ঘটে আৰু এনেদৰে কম আয়াসতে পদূলিমুখতে খাদ্যসম্ভাৰ লাভ কৰা বাবে নিজকে সৌভাগ্যৱান বুলি জ্ঞান কৰে। তেনেতে জাম্ববনে বিলাপ কৰি সীতাক ৰাৱণৰ পৰা ৰক্ষা কৰাৰ চেষ্টা কৰা জটায়ুৰ সৈতে আৰ্তজনৰ ওপৰত ক্ষুধা নিবাৰণ কৰিবলৈ জপিয়াই পৰা সম্পাতিৰ নৈতিকতাৰ তুলনা কৰে।

জটায়ুৰ নাম শুনি সম্পাতি জঠৰ হৈ পৰে আৰু জাম্ববনক গোটেই ঘটনাক্ৰমৰ বিষয়ে অৱগত কৰিবলৈ কয়। জটায়ুৰ কাহিনী শুনি সম্পাতিয়ে উচুপিবলৈ ধৰে আৰু এই কথা জানিবলৈ দিয়ে যে তেওঁ জটায়ুৰ জ্যেষ্ঠ ভ্ৰাতৃ আৰু বহুদিন ধৰি তেওঁলোক পৰস্পৰ লগ হোৱা নাছিল। সম্পাতিয়ে জটায়ুৰ বিষয়ে জনোৱাৰ বাবে কৃতজ্ঞ হৈ দলটোক কয় যে ৰাৱণে সীতাক দক্ষিণৰ লংকালৈ (শ্ৰীলংকা) লৈ গৈছে।

মধ্যপ্ৰদেশৰ ছটনা জিলাৰ গৃধৰাজ পৰ্বত সম্পাতিৰ জন্মস্থান বুলি বিশ্বাস কৰা হয়।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:ৰামায়ণৰ চৰিত্ৰ
উইলিয়াম ৱৰ্ডছৱৰ্থ

ৱিলিয়াম ৱৰ্ডচৱৰ্থ এজন ইংৰাজী ৰোমাণ্টিক কবি আছিল যিয়ে চেমুৱেল টেইলৰ কোলৰিজৰ সৈতে তেওঁলোকৰ যুটীয়া প্ৰকাশন লিৰিকেল বালাডছৰ জৰিয়তে ইংৰাজী সাহিত্যত ৰোমাণ্টিক যুগ আৰম্ভ কৰাত সহায় কৰিছিল। ৰোমাণ্টিক ধাৰাৰ কবিতা কবি বৰ্ডছৱৰ্থৰ হাততে পূৰ্ণাংগ হৈ উঠে।

জন্ম আৰু শিক্ষা

১৭৭০ চনৰ ৭ এপ্ৰিলত ৱিলিয়াম ৱৰ্ডচৱৰ্থৰ জন্ম ইংলেণ্ডৰ কুম্ব্ৰিয়াৰ ককাৰমাউথত হৈছিল। ৱৰ্ডচৱৰ্থৰ জন্ম উত্তৰ ইংলেণ্ডৰ লেক ডিষ্ট্ৰিক্টত হৈছিল, যি এজন সামান্য সমৃদ্ধ ইষ্টেট মেনেজাৰৰ পাঁচটা সন্তানৰ ভিতৰত দ্বিতীয়। ৱৰ্ডচৱৰ্থৰ মাক আঠ বছৰ বয়সত মৃত্যুবৰণ কৰিছিল- এই অভিজ্ঞতাই তেওঁৰ পিছৰ কামৰ বেছিভাগ আকাৰ দিয়ে। ৱৰ্ডচৱৰ্থে হক্সহেড গ্ৰামাৰ স্কুলত পঢ়িছিল, য'ত তেওঁৰ কবিতাৰ প্ৰেম দৃঢ়ভাৱে প্ৰতিষ্ঠিত হৈছিল আৰু বিশ্বাস কৰা হয় যে, তেওঁ শ্লোকৰ প্ৰথম প্ৰয়াস কৰিছিল। তেওঁ ৭ বছৰ বয়সত তেওঁৰ মাক আৰু ১৩ বছৰ বয়সত তেওঁৰ দেউতাকক হেৰুৱাইছিল, যাৰ ওপৰত অনাথ ল'ৰাবোৰক অভিভাৱক খুৰাকে লেক ডিষ্ট্ৰিক্টৰ মাজৰ এখন গাওঁ হক্সহেডৰ এখন ব্যাকৰণ বিদ্যালয়লৈ পঠিয়াই ছিল। হক্সহেড ৱৰ্ডচৱৰ্থত ক্লাছিক, সাহিত্য আৰু গণিতত এক উৎকৃষ্ট শিক্ষা লাভ কৰিছিল, কিন্তু তেওঁৰ বাবে মুখ্য সুবিধা আছিল বাহিৰত বাস কৰা আৰু খেলি থকাৰ বাল্যকালৰ আনন্দত লিপ্ত হোৱাৰ সুযোগ।

সাহিত্যৰাজি

১৭৯৩ চনত প্ৰকাশিত হোৱা Evening Walk আৰু Descriptive Sketches হৈছে তেওঁৰ প্ৰথম কাব্য প্ৰয়াস। ১৭৯৫ চনত জুভেনাইলৰ আৰ্হিত কিছুমান ব্যংগ কবিতা ৰচনা কৰাৰ উপৰিও ৰচে The ers নামৰ এখন নাটক। ১৭৯৫ চনত কোলৰিজক লগ পোৱাৰ পিছত আৰু তেওঁলোক দুয়োজনৰ সন্মিলিত প্ৰখ্যাত কাব্য গ্ৰন্থ Lyrical Ballados প্ৰকাশ পায়।

ৰোমাণ্টিক বৈশিষ্ট্যৰে সমুজ্জ্বল তেওঁৰ কেইটামান উল্লেখযোগ্য কবিতা হৈছে - Tintern Abbey; Ode on the intimation of immorality from recollection of early childhood,The world is to much with us, London 1802, To the cuckoo, Yarrow unvisited, Yarrow visited ইত্যাদি।
"She Dwelt among the Untrodden Ways"
Guide to the Lakes (1810)
"To the Cuckoo"
The Excursion (1814)
Laodamia (Wordsworth)|Laodamia (1815, 1845)
The White Doe of Rylstone (1815)
Peter Bell (Wordsworth)|Peter Bell (1819)
Ecclesiastical Sonnets (1822)
The Prelude (1850)

মৃত্যু

১৮৫০ চনৰ ২৩ এপ্ৰিলত প্লুৰিচিৰ এক বৰ্ধিত ঘটনাৰ ফলত ৱিলিয়াম ৱৰ্ডচৱৰ্থৰ ৰাইডাল মাউণ্টৰ ঘৰত মৃত্যু হয় আৰু গ্ৰাচমেৰৰ ছেইণ্ট অছৱাল্ড চৰ্চত সমাধিস্থ কৰা হয়। তেওঁৰ বিধৱা মেৰীয়ে তেওঁৰ মৃত্যুৰ কেইবামাহৰ পিছত তেওঁৰ দীঘলীয়া আত্মজীৱনীমূলক "পোয়েম টু ক'লেৰিজ" দ্য প্ৰিলুড হিচাপে প্ৰকাশ কৰিছিল যদিও ই সেই সময়ত মানুহৰ আগ্ৰহীয় তাত ব্যৰ্থ হৈছিল, তথাপিও ই তেওঁৰ উৎকৃষ্ট কৃতি হিচাপে ব্যাপকভাৱে স্বীকৃত হৈ আহিছে।

তথ্যসূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:কবি
বীৰ তেজা

বীৰ তেজাজী (২৯ জানুৱাৰী ১০৭৪ - ২৮ আগষ্ট ১১০৩) ৰাজস্থানৰ এজন মহান যোদ্ধা, সমাজ সংস্কাৰক, গোৰক্ষক আৰু লোকদেৱতা আছিল, যাক তেজাজী মহাৰাজ বা সাধাৰণ ভাবে তেজাজী বুলিও জনা যায়। উত্তৰ ৰাজস্থানৰ গ্ৰাম্য অঞ্চলত তেওঁক দেৱতা হিচাপে পূজা কৰা হয় আৰু ভগৱান শিৱৰ এঘাৰটা প্ৰাথমিক অৱতাৰৰ ভিতৰত অন্যতম বুলি গণ্য কৰা হয়। তেওঁক প্ৰধানকৈ ৰাজস্থান, মধ্যপ্ৰদেশ, হাৰিয়ানা, উত্তৰ প্ৰদেশ আৰু গুজৰাট ৰাজ্যত পূজা কৰা হয়। ৰাজস্থানত তেওঁক সাধাৰণতে সাপৰ দেৱতা বুলি জনা যায়, কাৰণ এই গৰাকী দেৱতাই সাপৰ কামোৰৰ পৰা ৰক্ষা কৰে। তেওঁক ধৌলিয়া বীৰ নামেৰেও পূজা কৰা হয়।

প্ৰাৰম্ভিক জীৱন

তেজাজীৰ জন্ম হৈছিল ১০৭৪ চনৰ ২৯ জানুৱাৰীত, নাগৌৰ খাৰনালৰ ধৌলীয়া জাট আৰু ৰাজস্থানৰ নগৌৰ জিলাৰ খাৰনাল গাঁৱৰ ৰাম কুঁৱৰী নামৰ ধৌলীয়া জাটৰ পৰিয়ালত।

ইতিহাসকাৰসকলৰ মতে, তেজাজীৰ মাতৃ ৰাম কুঁৱৰীয়ে নাগৰজাৰ পৰা বৰ পাই তেজাজী নামৰ এটি সন্তান জন্ম দিয়ে বুলি বিশ্বাস কৰা হয়। তেওঁৰ পিতৃ-মাতৃ শিৱৰ উপাসক আছিল।

আখ্যান

বৌয়েকৰ ঠাট্টা

তেজাজীৰ পিতাক আৰু ককায়েক কিবাকিবি কামৰ বাবে গাঁওৰ পৰা আঁতৰত আছিল; সেয়েহে মাকে তেওঁক হাল বাবলৈ যাব ক’লে। সেয়ে তেজাজীয়ে খেতি পথাৰত হাল বাবলৈ আৰম্ভ কৰিলে আৰু হাল বোৱাৰ সময়ত পথাৰলৈ খাদ্য অনাৰ দায়িত্ব তেওঁৰ বৌয়েকৰ ওপৰত আছিল (স্থানীয়ভাৱে “ছাক”বুলি জনা যায়)। এদিন বৌয়েক পলমকৈ আহি পালেহি। নিৰাশ হৈ তেজাজী খং জ্বলি উঠিল, যেতিয়া বৌয়েকে তেওঁৰ পত্নীৰ অনুপস্থিতিক লৈ ঠাট্টা কৰিলে। তেজাজীৰ পত্নী পেমত তেতিয়া মাক-বাপেকৰ ঘৰতে আছিল। এই অনুভূত লাজটো শুধৰণি কৰিবলৈ সংকল্পবদ্ধ হৈ তেজজীয়ে নিজৰ পত্নীক শহুৰেকৰ বাসগৃহৰ পৰা উদ্ধাৰ কৰাৰ সংকল্প ল’লে। পেমলক ঘূৰাই অনাৰ আগতে তেজাজীয়ে ভনীয়েক ৰাজালৰ সৈতে পুনৰ মিলিত হ’ল। পেমালে অনুৰোধ কৰিছিল যে ৰাজলে যেন তেওঁক আদৰিবলৈ উপস্থিত থাকে।

তেজাজীয়ে গৈ থাকোঁতে বাসক নামৰ সাপ এই জুইত জ্বলি থকা দেখা পাই তাক উদ্ধাৰ কৰে। কিন্তু সাপডালে তেওঁক খুটিবহে বিচাৰে। তেতিয়া তেজাজীয়ে ক’লে যে আগতে তেওঁ গৰুবোৰ উদ্ধাৰ কৰি আনক, তাৰ পিছত খুটিব। ইয়াৰ পিছত তেওঁ চাং উপত্যকাত মীনাসকলৰ সন্মুখীন হয়। যুদ্ধত তেওঁ ৩৫০ জন মীনাক হত্যা কৰি লাছা গুজাৰীৰ গৰু ঘূৰাই আনিলে।

তেজাজীক সাপৰ ঈশ্বৰ বুলিও কোৱা হয়, কাৰণ যেতিয়া কাৰোবাক সাপে খুটে, তেতিয়া তেজাজীৰ মন্দিৰলৈ গৈ আশীৰ্বাদ বিচৰা হয়। সাপৰ ঈশ্বৰ বুলি কোৱাৰ উপৰিও তেওঁক মহান গোৰক্ষক বুলিও স্বীকৃতি দিয়া হয়।

তথ্য সংগ্ৰহ

শ্ৰেণী:ৰাজস্থানৰ লোক দেৱতা
শ্ৰেণী:হিন্দু লোক দেৱতা
কাম্যা পাঞ্জাবী

কাম্যা পাঞ্জাবী, (জন্ম: ১৩ আগষ্ট ১৯৭৯) হিচাপেও পৰিচিত, এগৰাকী ভাৰতীয় অভিনেত্ৰী আৰু ৰাজনীতিবিদ। তেওঁ কেইবাখনো হিন্দী টেলিভিছন ধাৰাবাহিকত কৰা অভিনয়ৰ বাবে পৰিচিত। ২০১৩ চনত কালাৰ্ছ টিভিৰ ৰিয়েলিটী শ্ব' বিগ বছ ৭ত অংশগ্ৰহণৰ বাবেও তেওঁ জনপ্ৰিয়। ২০২১ চনৰ ২৭ অক্টোবৰত তেওঁ ভাৰতীয় জাতীয় কংগ্ৰেছ দলত যোগদান কৰে।

কৰ্মজীৱন

পাঞ্জাবীয়ে ভাৰতীয় টেলিভিছন ধাৰাবাহিক যেনে ৰেথ, অস্তিত্ব... এক প্ৰেম কাহিনী আৰু বানু মেইন তেৰী দুলহনত খলনায়িকাৰ চৰিত্ৰত অভিনয় কৰি পৰিচিতি লাভ কৰিছিল। ইয়াৰ উপৰি পাঞ্জাবীয়ে পিয়া কা ঘৰ, মৰ্যাদা: লেকিন কব তক আৰু কিউঁ হোতা হ্যায় প্যাৰত ইতিবাচক চৰিত্ৰত অভিনয় কৰিছে।

তেওঁ ছনি টিভিৰ কমেডী শ্ব’ কমেডী চাৰ্কাচৰ দ্বিতীয় ছিজনৰ অংশ আছিল আৰু কালাৰ্ছ টিভিৰ বিগ বছ ৭ত অংশগ্ৰহণ কৰিছিল।

১৯৯৭ চনত তেওঁ মেহেণ্ডী মেহেন্দী নামৰ এটা মিউজিক ভিডিঅ’ত অভিনয় কৰিছিল আৰু অনামিকা চৌধুৰীৰ কলা শ্বাহ কলা মিউজিক ভিডিঅ’টোৰো অংশ আছিল। পাঞ্জাবীয়ে বলীউডৰ ছবি যেনে কহো না প্যাৰ হ্যায়, না তুম জানো না হম, য়াদেঁ, ফিৰ ভি দিল হ্যায় হিন্দুস্তানী আৰু কোই মিল গয়াৰ লগতে তেলেগু ছবি মা আৱিদা মিদা ওট্টু মী আৱিদা চালা মাঞ্চিদিত সৰু চৰিত্ৰত অভিনয় কৰিছিল।

২০১৯ চনত পাঞ্জাবীয়ে সহযোগী টেলিভিছন অভিনেত্ৰী কবিতা কৌশিকৰ সৈতে পাজামা পাৰ্টি নাটকৰ জৰিয়তে থিয়েটাৰত অভিষেক ঘটায়।

ব্যক্তিগত জীৱন

পাঞ্জাবীৰ জন্ম হৈছিল ১৯৭৯ চনৰ ১৩ আগষ্টত।

বিগ বছ ৭ত থকা সময়ছোৱাত পাঞ্জাবীয়ে টেলিভিছন অভিনেত্ৰী প্ৰত্যুষা বেনাৰ্জীৰ সৈতে এক ঘনিষ্ঠ বন্ধুত্ব গঢ়ি তুলিছিল। বেনাৰ্জীৰ আত্মহত্যাৰ পিছত পাঞ্জাবীয়ে তেওঁৰ জীৱনৰ আধাৰত এখন ছবি মুক্তি দিছিল আৰু বেনাৰ্জীৰ প্ৰাক্তন প্ৰেমিকাই তেওঁৰ বিৰুদ্ধে গোচৰ তৰিছিল।

২০০৩ চনত পাঞ্জাবীয়ে বান্তি নেগীৰ সৈতে বিবাহপাশত আবদ্ধ হয়। ২০০৯ চনত তেওঁ কন্যা আৰাৰ জন্ম দিয়ে। ২০১৩ চনত তেওঁলোকৰ বিবাহ বিচ্ছেদ হয়।

তেওঁ টেলিভিছন অভিনেতা কৰণ পেটেলৰ সৈতে ডেটিং কৰিছিল যদিও ২০১৫ চনত তেওঁলোকৰ বিচ্ছেদ হয়।

২০২০ চনৰ ১০ ফেব্ৰুৱাৰীত পাঞ্জাবীয়ে তেওঁৰ প্ৰেমিক দিল্লীৰ চিকিৎসক শলভ ডাঙৰ সৈতে বিবাহপাশত আবদ্ধ হয়। শলভৰ পূৰ্বৰ বিবাহৰপৰা ঈশান নামৰ এজন পুত্ৰ আছিল। কাম্যা আৰু শলভ বৰ্তমান আৰা আৰু ঈশান দুয়োৰে পিতৃ-মাতৃ।

ৰাজনীতি

২০২১ চনৰ ২৭ অক্টোবৰত পাঞ্জাবীয়ে ভাৰতীয় জাতীয় কংগ্ৰেছ দলত যোগদান কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় ৰাজনীতিবিদ
বিভূৰঞ্জন চৌধুৰী

বিভূৰঞ্জন চৌধুৰী ( ; ১৪ অক্টোবৰ ১৯৫০-২০ ছেপ্তেম্বৰ ১৯২০) এজন কণ্ঠশিল্পী তথা অসমীয়া চলচ্চিত্ৰৰ সংগীত পৰিচালক আছিল। বাওপন্থী ৰাজনীতি আৰু আদৰ্শৰ প্ৰতি গভীৰ আস্থা থকা চৌধুৰীয়ে দীৰ্ঘদিন ধৰি গণনা্ট্য সংঘ, অসম শাখাৰ নেতৃত্ব বহন কৰিছিল।

সংক্ষিপ্ত জীৱনী

বিভূৰঞ্জন চৌধুৰীৰ জন্ম হয় ১৯৫০ চনৰ ১৪ অক্টোবৰত। তেওঁ একেধাৰে এজন কণ্ঠশিল্পী, সুৰকাৰ, অভিনেতা আৰু অসমীয়া চলচ্চিত্ৰৰ সংগীত পৰিচালক আছিল। তেওঁ সুদীৰ্ঘ কৰ্মজীৱনত অসংখ্য দূৰদৰ্শন ধাৰাবহিক, মঞ্চনাট আৰু অনাতাঁৰ প্ৰযোজনাৰ সংগীত পৰিচালনা কৰিছে। জীৱনৰ বাটত শীৰ্ষক গুৱাহাটী দূৰদৰ্শনৰ প্ৰথম ধাৰাবাহিকখনৰো সংগীত তেৱেঁ দিছিল।

চৌধুৰীৰ বাওপন্থী ৰাজনীতি আৰু আদৰ্শৰ প্ৰতি গভীৰ আস্থা আছিল। তেওঁ দীৰ্ঘদিন ধৰি ভাৰতীয় গণনাট্য সংঘৰ অসম শাখাৰ সম্পাদকৰ দায়িত্ব পালন কৰাৰ উপৰিও অসম ৰাজ্যিক চলচ্চিত্ৰ (বিত্ত আৰু উন্নয়ন) নিগমৰ অধীক্ষকৰ পদত অধিষ্ঠিত আছিল।

চলচ্চিত্ৰৰ সংগীত পৰিচালনা

চৌধুৰীয়ে সূত্ৰপাত ছবিৰে চলচ্চিত্ৰীয় সংগীত পৰিচালনাৰ জগতত খোজ পেলায়। তেওঁ সংগীত পৰিচালনা কৰা অসমীয়া ছবিসমূহ হ’ল-
সূত্ৰপাত (১৯৮৭)
গ্ৰহণ (১৯৯০)
এই মাটিতে (২০১৭)

মৃত্যু

বিভূৰঞ্জন চৌধুৰী পাঁচবছৰ জুৰি কৰ্কট ৰোগত ভূগি আছিল। ২০২০ চনৰ ২০ ছেপ্তেম্বৰত গুৱাহাটীৰ এখন ব্যক্তিগত চিকিৎসালয়ত তেওঁৰ মৃত্যু হয়।

তথ্য উৎস

শ্ৰেণী:মৃত ব্যক্তি‎
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমৰ চলচ্চিত্ৰ পৰিচালক‎‎‎
মাকাম (গ্ৰন্থ)

মাকাম হৈছে ড॰ ৰীতা চৌধুৰীৰ দ্বাৰা ৰচিত এখন উপন্যাস। অসমত থকা চীনামূলীয় লোকসকলৰ পটভূমিত ৰচিত মাকাম এখন উল্লেখযোগ্য গ্ৰন্থ। ২০১০ চনৰ এপ্ৰিল মাহত জ্যোতি প্ৰকাশনে এই উপন্যাসখনৰ প্ৰথম প্ৰকাশ কৰে।

উদ্ধৃতিসমূহ

মই এই কাহিনীৰ স্ৰষ্টা নহওঁ।নিৰুপায় হেজাৰ মানুহৰ বুকুৱে বুকুৱে লুকাই থকা এক বিষাদৰ মহাকাব্যৰ মই এজন অক্ষম ৰূপকাৰ মাত্ৰ।
ঘিণ নকৰিবা। এখন দেশ আৰু এখন দেশৰ সকলো মানুহ কেতিয়াও বেয়া হ’ব নোৱাৰে। যি ঘটিছিল সেয়া আমাৰ দুৰ্ভাগ্য আছিল।
আমি জীয়াই থাকিব লাগিব। আমি ইয়াতেই জীয়াই থাকিব লাগিব। টিনৰ খনিত কাম কৰা দিনবোৰলৈ মনত পেলাচোন। তাতকৈ ইয়াত আমি বহুত ভালে আছো। ইয়াত আমাৰ কামৰ দাম আছে। ভালকৈ কাম কৰিলে আমি ইয়াত ভালদৰে চলিব পৰা হ’মগৈ। এইখনকেই আমাৰ নিজৰ ঠাই বুলি ভাবিবৰ চেষ্টা কৰ। এদিন তই ঘৰলৈ যাব পাৰিবি। সঁচাকৈ পাৰিবি। কানি খাবলৈ এৰি দে আহ্‌চিন। যিমান পাৰ পইচা জমা। পইচা জমাব পাৰিলেহে তই ঘৰলৈ যাব পাৰিবি৷
লিখি নথ’লে লাহে লাহে চব হেৰাই যায়৷
কালিলৈকে সঁচা বুলি ভাবি থকা বহুত কথা হঠাতেই মিছা হৈ পৰিছে। হঠাতেই অচিনাকি হৈ পৰিছে আত্মীয় বুলি ভবা বহুত মানুহ। হঠাতেই নিজক বহিৰাগত হিচাপে আৱিষ্কাৰ কৰিছে লিয়াঙে। এইখন দেশতেই জন্ম হৈছিল লিয়াঙৰ। বুজা হোৱাৰে পৰা এইখন দেশকেই নিজৰ বুলি জানি আহিছে। নিজৰ বুলি ভাবি আহিছে এইখন সমাজক কেতিয়াও নিজকে বাহিৰৰ মানুহ বুলি অনুভৱ কৰা নাছিল। সেই বিশ্বাস, সেই ধাৰণা, সেই অনুভৱ এক আকস্মিক আঘাতত থান-বান হৈ পৰিব খুজিছে। এই অচিনাকি আৱেগে, অচিনাকি অভিমানে বিপৰ্যস্ত কৰি তুলিছে লিয়াঙক। ইফালে সিফালে ওলাই গ’লে মানুহবোৰক যেতিয়া ঘূৰি ঘূৰি চোৱা দেখে, যেতিয়া মানুহৰ মুখৰ পৰা উফৰি অহা কঠিন মন্তব্যবোৰ শুনে—কাকো ক’ব নোৱৰা কষ্টত ছট্‌ফটাই উঠে লিয়াঙ৷ আকৌ যেতিয়া পুলকহঁতক লগ পায় তেতিয়া ভাব হয় ক’তো যেন একো পৰিৱৰ্তন হোৱা নাই— সকলো যেন ঠিকেই আছে।
মনৰ কথা ক’বলৈ ভাষাৰ অভাৱ। দুখবোৰে গধুৰ শিলৰ দৰে বাট ভেটি ধৰিছে। কেনেকৈ কওঁ তোমাক— কেনে আছো। মই জানো তুমি কেনে আছা। জানো কাৰণেই মৰি যাব ধৰিছোঁ। ঘৰৰ মানুহে কৰা অপৰাধে জুই হৈ মোক দহি আছে। বাট বিচাৰি বিচাৰি হাবাথুৰি খাইছোঁ। বাট ওলাব। নিশ্চয় ওলাব। তোমাক কোনেও মোৰ পৰা কাঢ়ি নিব নোৱাৰে। কোনেও। তুমি মাত্ৰ গুচি যাওঁ বুলি নক’বা। তুমি নাথাকিলে মই কেনেকৈ জীয়াই থাকিম মেইলিন? আত্মা কাঢ়ি নিলে মানুহ জানো জীয়াই থাকিব পাৰে?
ভাৰতৰ মাটিত পোত খাই থকা শিপা জানো উঘালি আনিব পাৰি? দলিয়াই থৈ আহিব পাৰি জানো নিজৰ অতীত? ভাৰতৰ মাটি-পানীৰে পুষ্ট জীৱনৰ পৰা পৃথক কৰিব পাৰি জানো নিজৰ অস্তিত্ব?

উৎস

বাহ্যিক সংযোগ

শ্ৰেণী:অসমীয়া উপন্যাস
ক্ষেমৰাজ নেপাল

ক্ষেমৰাজ নেপাল এগৰাকী সাহিত্যিক,অনুবাদক আৰু গৱেষক। সাহিত্য অকাডেমী অনুবাদ বঁটা বিজয়ী ক্ষেমৰাজ নেপালে অসমীয়া, নেপালী আৰু সংস্কৃত ভাষাত ভালে সংখ্যক গ্ৰন্থ ৰচনা কৰিছে।
জন্ম ঃ ১৯৫৭ চন
জন্মস্থান তেলেনী, ডাক ঃ মেইল-বজাৰ (গমিৰিঘাট), শোণিতপুৰ, অসম।
পিতৃ-মাতৃ কৃষ্ণপ্ৰসাদ নেপাল, কৌশল্যা দেৱী।
ঠিকনা
ডাক-বুঢ়ীগাং (বিশ্বনাথ চাৰিআলি), শোণিতপুৰ, অসম, পিন-৭৮৪১৭৬
e-mail: kherane@gmail.com
শিক্ষা ঃ এম এ, বি টি, পি এইচ ডি (গুঃ বিঃ)
শিক্ষকতা ঃ বিশ্বনাথ চাৰিআলি উচ্চতৰ মাধ্যমিক আৰু বহুমুখী বিদ্যালয়, শোণিতপুৰ- ৭৮৪১৭৬, অসম।
লিখনকাৰ্য্য ঃ কবিতা, গল্প, প্ৰবন্ধ, ৰম্য ৰচনা, গীত আদি নেপালী, অসমীয়া, সংস্কৃত আদিত লিখিত আৰু প্ৰকাশিত।

সম্পাদিত গ্ৰন্থ

বিশ্বনাথ’ সাহিত্য পৰিষদ, বিশ্বনাথৰ মুখপত্ৰ (১৯৯১)
বিষ্ণুলাল উপাধ্যায় ও ব্যক্তিত্ব ৰ কৃতিত্ব, এক সংকলন (২০০৪)
হীৰক জয়ন্তী স্মৃতিগ্ৰন্থ, চাঃ উঃ মাঃ বঃ বিদ্যালয় (২০০৫)
সোণালী জয়ন্তী স্মৃতিগ্ৰন্থ, বালিপুখুৰী মজলীয়া বিদ্যালয় (২০০৭)

প্ৰকাশিত কৃতি

মেৰো দেশ ও হিজা-আজ ৰ ভোলি (খণ্ডকাব্য-১৯৯৩)
সাহিত্য অকাডেমী পুৰস্কাৰ বিজেতা নেপালী সাহিত্যকাৰ (২০০২, সহ-লিখক ঃজ্ঞানবাহাদুৰ ছেত্ৰী)
নেপালী লোক সাহিত্যকো ৰূপৰেখা (২০০৩)
‘অবিনাশী (সংস্কৃতৰ পৰা নেপালীলৈ অনূদিত উপন্যাস) (২০০৫)
ভাষা ৰ সাহিত্যকো কেহী পক্ষ (২০০৬)
অসমীয়া-নেপালী জনজীৱন (২০০৭)
সৃষ্টি (মহাকাব্য) (২০০৯)
অসমীয়া আৰু নেপালী ভাষাৰ তুলনামূলক অধ্যয়ন (২০১৬)

প্ৰাপ্ত পুৰস্কাৰ

কৃতী শিক্ষকৰ পুৰস্কাৰ (শোণিতপুৰ জিলা প্ৰশাসন) (২০০৮)
অনুবাদ সাহিত্যৰ বাবে ২০১১ চনত সাহিত্য অকাডেমী পুৰস্কাৰ
(অনূদিত উপন্যাস : ‘অবিনাশী)
অসম চৰকাৰৰ সাহিত্যিক বঁটা (২০১৪)
সাহিত্য একাডেমী নতুন দিল্লীৰ পৰা লিখক ভ্ৰমণ (১৯৯৮)

শ্ৰেণী:সাহিত্য অকাডেমি অনুবাদ বঁটা বিজয়ী
পাৰ্বতীপুৰ জংচন ৰেল ষ্টেচন

পাৰ্বতীপুৰ জংচন ৰেল ষ্টেচন বাংলাদেশৰ ৰংপুৰ বিভাগৰ দিনাজপুৰ জিলাৰ এটা ৰেল জংচন।

ইতিহাস

ব্ৰিটিছ যুগত অসম আৰু উত্তৰ বংগৰ সকলো ৰেল সংযোগ বংগৰ পূব অংশ মাজেৰে সম্পন্ন হৈছিল। ১৮৭৮ চনৰ পৰা কলকাতাৰ পৰা শিলিগুৰিলৈ ৰেলপথেৰে যাবলৈ দুই ধাপত ৰেলভ্ৰমণ কৰিবলগীয়া হৈছিল। প্ৰথমটো ধাপত ইষ্টাৰ্ণ বেংগল ৰেলৱেৰ ৰেলপথেৰে কলকাতা ষ্টেচনৰ (পিছলৈ শিয়ালদহ নামেৰে নামাকৰণ কৰা হয়) পৰা পদ্মা নদীৰ দক্ষিণ পাৰৰ দামুকদিয়া ঘাটলৈ ১৮৫ কিলোমিটাৰ যাত্ৰা, তাৰ পিছত ফেৰীৰে নদী পাৰ দ্বিতীয়টো ধাপ আৰম্ভ হয়। এইটো ধাপত নৰ্দান বেংগল ষ্টেট ৰেলৱেৰ ৩৩৬ কিলোমিটাৰ মিটাৰগজ লাইনে পদ্মা নদীৰ উত্তৰ পাৰৰ সাৰাঘাটক শিলিগুৰিৰ সৈতে সংযোগ কৰিছিল। ১৯২৬ চনত দলংখনৰ উত্তৰ দিশৰ মিটাৰগজ অংশটো ব্ৰডগজলৈ ৰূপান্তৰিত কৰা হয় আৰু এনেকৈয়ে সমগ্ৰ কলকাতা - শিলিগুৰি পথটো ব্ৰডগজলৈ পৰিণত হয়।

১৮৭৮ চনত চিলাহাটী-পাৰ্বতীপুৰ-সান্তাহাৰ-দৰ্শনা ৰেলপথত পাৰ্বতীপুৰ ৰেল ষ্টেচন প্ৰতিষ্ঠা হোৱাৰ পাছত ই অধিক ৰেল সংক্ৰান্তীয় উন্নয়নৰ কেন্দ্ৰবিন্দু হৈ পৰিল। এই উন্নয়নৰ এটা পূব দিশ আৰু আনটো পশ্চিম দিশত সম্পন্ন হৈছিল। নৰ্থ বেংগল ষ্টেট ৰেলৱেই ১৮৭৯ চনত কওনিয়ালৈ এটা মিটাৰগজ ৰেলপথ মুকলি কৰে। আনহাতে কওনিয়াৰ পৰা ধাৰলা নদীলৈ ইষ্টাৰ্ণ বেংগল ষ্টেট ৰেলৱেই দুটা নেৰ’গজ লাইন স্থাপন কৰে। ১৯০১ চনত কওনিয়া ধাৰলা ৰেলপথ মিটাৰগজলৈ ৰূপান্তৰিত কৰা হয়। ১৯০৮ চনত কওনিয়া-ধাৰলা ৰেলপথ আমিনগাঁওলৈকে সম্প্ৰসাৰণ কৰা হয়। ১৮৮৪ চনত আসাম বেহাৰ ষ্টেট ৰেলৱেই পশ্চিম দিশলৈ নিৰ্মাণ আৰম্ভ কৰে আৰু ১৮৮৯ চনৰ ভিতৰত পাৰ্বতিপুৰ বিহাৰৰ কাটিহাৰৰ সৈতে সংযুক্ত পৰিল।

ভাৰত বিভাজনৰ লগে লগে বাংলাদেশৰ বাহিৰৰ ৰেল যোগাযোগ হেৰাই গ’ল যদিও পৰৱৰ্তী সময়তো বাংলাদেশৰ বাবে পাৰ্বতীপুৰ এক গুৰুত্বপূৰ্ণ ৰেল সংযোগস্থল হৈ থাকিল।

তথ্যউৎস

শ্ৰেণী:বাংলাদেশৰ ৰেল ষ্টেচন
জ্ঞানেন্দ্ৰ প্ৰতাপ সিং

জ্ঞানেন্দ্ৰ প্ৰতাপ সিং অসম-মেঘালয় কেডাৰৰ ১৯৯১ বেটচ্‌ৰ আইপিএছ বিষয়া| তেওঁ অসম আৰক্ষীৰ বৰ্তমানৰ বিশেষ সঞ্চালক প্ৰধান, আৰু আগতে এনআইএত মহাপৰিদৰ্শক হিচাপে কাৰ্যনিৰ্বাহ কৰিছিল।

এছ.ডি.জি.পি. চাৰ্জৰ উপৰিও, তেওঁ অসমৰ ভিজিলেন্স আৰু দুৰ্নীতি বিৰোধী সঞ্চালক হিচাপেও কাৰ্যনিৰ্বাহ কৰি আছে|

কেৰিয়াৰ

১৯৯১ চনৰ অসম-মেঘালয় কেডাৰৰ আইপিএছ সিঙে বিভিন্ন বিভাগত বিভিন্ন ক্ষমতাৰে কাম কৰিছে। তেওঁ কেন্দ্ৰীয় আৰু অসম চৰকাৰ (আৰক্ষী) দুয়োটা ৰ বাবে তলৰ গুৰুত্বপূৰ্ণ পদত সেৱা আগবঢ়াইছে-

অতিৰিক্ত সঞ্চালক (সতৰ্কতা আৰু দুৰ্নীতি বিৰোধী, অসম)
বিশেষ সঞ্চালক প্ৰধান (আইন আৰু শৃংখলা)
অসমৰ কেইবাখনো জিলাত এছপি

তথ্যসূত্ৰ

শ্ৰেণী:অসমৰ আৰক্ষী বিষয়া
বাঁকা, বিহাৰ

বাঁকা ভাৰতৰ বিহাৰ ৰাজ্যত অৱস্থিত এখন নগৰ। ই বাঁকা জিলাৰ সদৰ ঠাই।

জনগাঁথনি

২০০১ চনৰ লোকপিয়ল অনুসৰি বাঁকাৰ জনসংখ্যা ৩৫,৪১৬জন য'ৰ ৫৪% পুৰুষ আৰু ৪৬% মহিলা। গড় সাক্ষৰতাৰ হাৰ আছিল ৫৫%। পুৰুষ আৰু মহিলাৰ সাক্ষৰতাৰ হাৰ ক্ৰমে ৬১% আৰু ৩৯%। ১৬% জনসংখ্যা ০-৬ বছৰীয়া শিশু।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
শ্ৰেণী:বিহাৰ
ৰাষ্ট্ৰীয় প্ৰতিৰক্ষা একাডেমী (ভাৰত)

ৰাষ্ট্ৰীয় প্ৰতিৰক্ষা একাডেমী (এনডিএ) হৈছে ভাৰতীয় সশস্ত্ৰ বাহিনীৰ যুটীয়া প্ৰতিৰক্ষা সেৱা প্ৰশিক্ষণ প্ৰতিষ্ঠান, য'ত ভাৰতীয় সেনা, ভাৰতীয় নৌসেনা আৰু ভাৰতীয় বায়ু সেনা বাহিনীৰ কেডেটসকলে পৰৱৰ্তী সেৱা একাডেমীত প্ৰশিক্ষণ লয়। এনডিএ মহাৰাষ্ট্ৰৰ পুনেৰ খাড়াকৱাচলা চহৰত অৱস্থিত। ই বিশ্বৰ প্ৰথম ত্ৰি-সেৱাৰ একাডেমী।

এনডিএৰ প্ৰাক্তন শিক্ষাৰ্থীসকলৰ ভিতৰত আছে ৩জন পৰম বীৰ চক্ৰ আৰু ১২জন অশোক চক্ৰ। এনডিএ-য়ে এতিয়ালৈকে ২৭জন সেৱা মুখ্য কাৰ্যবাহী বিষয়াও প্ৰস্তুত কৰিছে। বৰ্তমান সেনা, নৌসেনা আৰু বায়ু সেনা বাহিনীৰ মুখ্য কাৰ্যবাহী বিষয়াসকল সকলো এনডিএৰ প্ৰাক্তন ছাত্ৰ। ১৩৭তম পাঠ্যক্ৰমৰ ছাত্ৰ-ছাত্ৰীসকলে ৩০ নৱেম্বৰ, ২০১৯ত স্নাতক ডিগ্ৰী লাভ কৰে, য'ত ১৮৮জন আৰ্মি কেডেট, ৩৮জন নৌ কেডেট আৰু ২০জন বন্ধুত্বপূৰ্ণ বিদেশী কেডেট থাকে। ২০২১ চনৰ আগষ্টত ভাৰতৰ উচ্চতম ন্যায়ালয়ে এক আদেশ জাৰি কৰে য'ত মহিলা প্ৰাৰ্থীসকলক আগন্তুক এনডিএ প্ৰৱেশ পৰীক্ষাত অৱতীৰ্ণ হ'বলৈ অনুমতি দিয়ে।

তথ্য সংগ্ৰহ